شه‌فه‌ق نیوز-
ده ئی چه‌ن رووژه ک وه‌فر سه‌یینێ وارییه، چه‌ن گورگ ک له ورسگی سه‌ر ئه‌ڵگرت‌بین،
په‌له‌مار شار سه‌قز هاوردنه.
به‌رپرس ژینگەوانی
سەقز وت: لە پەلەمار هاوردن گورگەیلە ئەڕا وە‌دی کردن قەڵێ نان یا قەپێ خواردەمەنی
دە پەڕ و کەمارەی شار و دێکەلە یا دە نام زڕ و زبیل و زواڵەیلە دە ئاشغاڵدانی یا دە
سەرکووڵان نام سەرپەچیەی ئاواییەیلە، دە ئیجوورە وەختەیلێ نەبایەد سەرمان سڕ بمینێ،
باوجی بایەد کارێ بکەیمن ک ئی بەسەزوانەیلە، لەمان، هراسی ئەڵنەگرن و لە زیەڵیەری
هەڵاماتمان نەیارن.
ئاکۆ موحەمەدی
وانگ دا: دەێ شەوەیلە شاروەندەیل سەقزی شەوگەردی نەکەن و شەوەیلە و دوفێشتر دوکوت
شەوگار یا وە گوڵ‌سوو و شەوارەی شەفەق ک چاو چاو مەوینە و گورگەیلە فرەتر ددەن وە
دەر، زواڵە نەبەن وە دەر و هەر کەس ئی‌چوونە گورگە‌یلێ دی، جی ئە‌ڵ جی، خەوەردار ئیمە
بکەێ تا نەچیرەوانەیلەمان کل بکەیمن ک بتاڕننەیان یا وە زینگ بگرنەیان و ببەن دە کەش
و کێو ولێیان بکەن.
گورگ گورسگ ئەگەر
ئەڕای ئەڵکەفێ ئایمیش ئەڵدڕێ، دوفێشتر وەختێ ک هارەو ببێ دی کەس چارێیە‌و نەدکەێ.
